techiaith/cofnodycynulliad_en-cy huggingface dataset:
English: Thank you, Llywydd. Before I deal with the wider issues raised by Members in today's debate, I want to start by thanking our staff, because the quality and the compassion of our staff is always the focus for praise when people contact me. It helps to explain why, despite the continuing pressures our NHS faces, we continue to see such extraordinarily high levels of public satisfaction across NHS Wales. As the First Minister reminded Members yesterday, when the public are asked, 93 per cent of people are happy with their own experience of local or hospital-based care. The importance of our NHS and the public attachment to it has been reflected on the Senedd steps and in today's debate, as it has been on so many occasions before. So many of us, including me, have good reason to be grateful for our national health service. The safety of our NHS now and in the future is of paramount importance. Many of the questions that I have faced in this Chamber as the health Minister over the last year have focused upon where the safety and transparency of the service were not the first and overriding priority. I will not, and I'm sure that Members across the Chamber do not seriously expect me to intervene by directing or attempting to direct any health board or trust to try to run an unsafe service as long as it is local. The professional judgment call on the future immediate safety of the A&E service at the Royal Glamorgan has been made, as it should be, by the medical director, the senior doctor in the health board.
Welsh: Diolch yn fawr, Lywydd. Cyn i mi sôn am y materion ehangach a godwyd gan Aelodau yn y ddadl heddiw, hoffwn ddechrau drwy ddiolch i'n staff, gan fod ansawdd a thosturi ein staff bob amser yn cael ei ganmol pan fydd pobl yn cysylltu â mi. Mae hynny'n helpu i egluro pam ein bod yn parhau i weld lefelau mor eithriadol o uchel o foddhad ymhlith y cyhoedd ar draws GIG Cymru, er gwaethaf y pwysau parhaus y mae ein GIG yn ei wynebu. Fel y gwnaeth y Prif Weinidog atgoffa'r Aelodau ddoe, pan ofynnir i'r cyhoedd, mae 93 y cant o bobl yn fodlon â'u profiad eu hunain o ofal lleol neu mewn ysbyty. Mae pwysigrwydd ein GIG a'r ymlyniad cyhoeddus wrtho wedi'i adlewyrchu ar risiau'r Senedd ac yn y ddadl heddiw, fel sydd wedi digwydd ar gymaint o achlysuron o'r blaen. Mae gan gynifer ohonom, gan fy nghynnwys i, reswm da i fod yn ddiolchgar am ein gwasanaeth iechyd gwladol. Mae diogelwch ein GIG yn awr ac yn y dyfodol o'r pwys mwyaf. Mae llawer o'r cwestiynau rwyf wedi'u hwynebu yn y Siambr hon fel y Gweinidog iechyd dros y flwyddyn ddiwethaf wedi canolbwyntio ar achosion lle nad oedd diogelwch a thryloywder y gwasanaeth yn flaenoriaeth gyntaf a phwysicaf. Ni wnaf ymyrryd, ac rwy'n siŵr nad yw'r Aelodau ar draws y Siambr yn disgwyl o ddifrif i mi ymyrryd drwy gyfarwyddo neu geisio cyfarwyddo unrhyw fwrdd iechyd neu ymddiriedolaeth i geisio gweithredu gwasanaeth anniogel cyhyd â'i fod yn lleol. Mae'r farn broffesiynol ar ddiogelwch uniongyrchol y gwasanaeth damweiniau ac achosion brys yn Ysbyty Brenhinol Morgannwg wedi'i rhoi, fel y dylai, gan y cyfarwyddwr meddygol, yr uwch feddyg yn y bwrdd iechyd.
English: But that, however, is plainly not the end of the matter. The health board, in considering any possible change of this nature, has to be open and transparent about the following matters as a minimum -
Welsh: Ond yn amlwg nid dyna ddiwedd y mater. Wrth ystyried unrhyw newid posibl o'r math hwn, mae'n rhaid i'r bwrdd iechyd fod yn agored ac yn dryloyw ynghylch y materion canlynol fan lleiaf -
English: The proposal is to agree the motion without amendment. Does any Member object? [ Objection.] I will defer voting under this item until voting time.
Welsh: Y cwestiwn yw: a ddylid derbyn y cynnig heb ei ddiwygio? A oes unrhyw Aelod yn gwrthwynebu? [ Gwrthwynebiad.] Dwi'n gohirio'r bleidlais, felly, tan y cyfnod pledleisio.
English: The next item is the topical questions, and no topical questions were chosen today.
Welsh: Yr eitem nesaf yw'r cwestiynau amserol, ac ni ddewiswyd rhai heddiw.
English: Diolch, Llywydd. February is LGBT+ history month. It's an opportunity to commemorate the past of the LGBT+ community, to celebrate its diversity and achievements and to offer hope for the future, whilst also serving as a reminder of the struggle for equal rights for all. It was first celebrated in the UK in 2005. Founded by Sue Sanders and the late Paul Patrick, its focus was on educating young people about the issues that members of the LGBT+ community face and making sure that schools feel inclusive for everyone. Since then, the occasion has gone from strength to strength. This year, the sixteenth LGBT+ history month takes as its theme poetry, prose and plays. During the month, we can remember the rich tradition of LGBT+ poets, authors and playwrights. We can also remember the steps that have been taken towards equality in this Senedd and beyond. I would like to offer a word of congratulations on the National Assembly for Wales once again being the No. 1 workplace in Wales for LGBTQ+ employees. But there are still challenges, not least when a same-sex dance on prime-time tv can lead to hundreds of complaints to Ofcom. I would like to offer a word of thanks to local groups, like Project Unity in my constituency, who do such important work in tackling discrimination and offering support and advice, and to say, as a proud LGBT+ ally, I stand with you during LGBT+ history month and throughout the year.
Welsh: Diolch, Lywydd. Mis Chwefror yw mis hanes pobl lesbiaidd, hoyw, ddeurywiol a thrawsrywiol+. Mae'n gyfle i goffáu gorffennol y gymuned LGBT+, i ddathlu ei hamrywiaeth a'i chyflawniadau ac i gynnig gobaith i'r dyfodol, gan ein hatgoffa hefyd o'r frwydr dros hawliau cyfartal i bawb. Cafodd ei ddathlu am y tro cyntaf yn y DU yn 2005. Sefydlwyd y grŵp gan Sue Sanders a'r diweddar Paul Patrick, a chanolbwyntiai ar addysgu pobl ifanc am y problemau y mae aelodau o'r gymuned LGBT+ yn eu hwynebu a gwneud yn siŵr fod ysgolion yn teimlo'n gynhwysol i bawb. Ers hynny, mae'r achlysur wedi mynd o nerth i nerth. Eleni, mae'n 16 o flynyddoedd ers y mis hanes LGBT+ cyntaf, a'r thema yw barddoniaeth, rhyddiaith a dramâu. Yn ystod y mis, gallwn gofio traddodiad cyfoethog beirdd, awduron a dramodwyr LGBT+. Gallwn hefyd gofio'r camau a gymerwyd tuag at gydraddoldeb yn y Senedd hon a thu hwnt. Hoffwn longyfarch Cynulliad Cenedlaethol Cymru unwaith eto am fod yn weithle Rhif 1 yng Nghymru ar gyfer gweithwyr LGBTQ+. Ond mae yna heriau o hyd, yn enwedig pan fydd dawns rhwng pobl o'r un rhyw ar deledu oriau brig yn arwain at gannoedd o gwynion i Ofcom. Hoffwn gynnig gair o ddiolch i grwpiau lleol, fel y Prosiect Undod yn fy etholaeth, sy'n gwneud gwaith mor bwysig ar fynd i'r afael â gwahaniaethu a chynnig cymorth a chyngor, ac i ddweud, fel cyfaill LGBT+ balch, fy mod yn sefyll gyda chi yn ystod mis hanes LGBT+ a thrwy gydol y flwyddyn.
English: Item 6 on our agenda this afternoon is the Member debate under Standing Order 11.21 (iv): online and offline public services, and I call on Rhun ap Iorwerth to move the motion. Rhun.
Welsh: Eitem 6 ar ein hagenda y prynhawn yma yw'r ddadl Aelodau o dan Reol Sefydlog 11.21 (iv): gwasanaethau cyhoeddus ar-lein ac all-lein, a galwaf ar Rhun ap Iorwerth i gyflwyno'r cynnig. Rhun.
English: 'Our letters currently no longer provide telephone numbers and do direct customers to our online booking system. However, the telephone numbers for customers to contact us on are always provided on our terms and conditions, which are reviewed approximately every 18 months and sent out to all customers.'
Welsh: Nid yw ein llythyrau'n darparu rhifau ffôn mwyach ac maent yn cyfeirio cwsmeriaid yn uniongyrchol at ein system archebu ar-lein. Fodd bynnag, mae'r rhifau ffôn i gwsmeriaid gysylltu â ni bob amser yn cael eu darparu ar ein telerau a'n hamodau ni, a adolygir bob tua 18 mis a'u hanfon at bob cwsmer.
English: But it feels very inadequate for me to expect people to keep hold of those terms and conditions when it's a small matter to continue to provide those contact numbers on all letters. Because that telephone service does exist. So, I call on the Government to discuss with banks, businesses and services and other institutions to ensure that people don't feel that they are being excluded if online services are the only services provided. As I said, I'm very grateful that so many Members have supported this motion. It is proof, I think, that this is an important issue. I look forward to hearing your contributions and the Government's response too.
Welsh: Ond mae'n teimlo yn annigonol iawn, rywsut, i fi, i ddisgwyl bod pobl yn cadw gafael ar y terms and conditions pan mai mater bach ydy parhau i roi'r rhifau cyswllt ar yr holl lythyrau. Achos mae'r gwasanaeth hwn yn bodoli. Felly, dwi'n galw ar y Llywodraeth i drafod efo banciau, busnesau, gwasanaethau a sefydliadau eraill i sicrhau nad ydy pobl yn teimlo eu bod nhw'n cael eu gadael allan ohoni os mai dim ond gwasanaethau ar-lein sy'n cael eu cynnig. Fel dywedais i, dwi'n ddiolchgar iawn fod yna gymaint wedi cefnogi'r cynnig yma ymlaen llaw, ac mae'n brawf, dwi'n meddwl, fod hwn yn fater o bwys. Dwi'n edrych ymlaen i glywed eich cyfraniadau, nifer ohonoch chi, ac wrth gwrs ymateb y Llywodraeth hefyd.
English: Thank you for taking the intervention. Thank you very much. Isn't the fact that you're reminding us again that doing it on paper is slower and more problematic again symptomatic of the message that's going out to people? Rather than telling people, 'Listen, we believe online works very well, but please feel free to use paper if you feel more comfortable in doing so.'
Welsh: Diolch i chi am dderbyn yr ymyriad. Diolch yn fawr iawn. Onid yw'r ffaith eich bod yn ein hatgoffa eto fod ei wneud ar bapur yn arafach ac yn fwy problemus eto yn arwydd o'r neges sy'n mynd allan at bobl? Yn hytrach na dweud wrth bobl, 'Gwrandewch, rydym yn credu bod ar-lein yn gweithio'n dda iawn, ond mae croeso i chi ddefnyddio papur os ydych chi'n teimlo'n fwy cyfforddus yn gwneud hynny.'
English: Thank you very much, Deputy Presiding Officer. I thank everyone who has taken part in this debate this afternoon, and there is agreement, isn't there, that there is an issue here that is genuinely something that needs to be taken seriously?
Welsh: Diolch yn fawr iawn, Dirprwy Weinidog. Diolch i bawb sydd wedi cymryd rhan yn y ddadl yma'r prynhawn yma. Mae yna gytundeb, onid oes, bod yna fater yn fan hyn sydd wirioneddol yn rhywbeth sydd angen ei gymryd o ddifrif?
English: Thank you. The proposal is to agree the motion. Does any Member object? [ Objection. ] Okay, thank you. We defer voting on this item until voting time.
Welsh: Diolch. Y cwestiwn yw a ddylid derbyn y cynnig. A oes unrhyw Aelod yn gwrthwynebu? [ Gwrthwynebiad. ] Iawn, diolch. Gohiriwn y bleidlais ar yr eitem hon tan y cyfnod pleidleisio.
English: Item 7 on the agenda is a debate on the Equality, Local Government and Communities Committee report 'Rough sleeping follow up: Mental health and substance misuse services.' I call on the Chair of the committee to move the motion - John Griffiths.
Welsh: Eitem 7 ar yr agenda yw dadl ar adroddiad y Pwyllgor Cydraddoldeb, Llywodraeth Leol a Chymunedau, 'Gwaith dilynol ar gysgu ar y stryd: Gwasanaethau iechyd meddwl a gwasanaethau camddefnyddio sylweddau.' Galwaf ar Gadeirydd y pwyllgor i gyflwyno'r cynnig - John Griffiths.
English: Diolch, Dirprwy Lywydd. I'm pleased to open today's debate on the Equality, Local Government and Communities Committee report on the level of support for rough-sleepers with substance misuse and mental health issues, or co-occurring disorders as they are regularly referred to. As a committee, we have been looking at rough-sleeping since the winter of 2017. Since we began this work, I think it's fair to say we've seen a real change in the sense of pace and urgency from Welsh Government in tackling these crucial matters. This is most evident in the establishment of the homelessness action group, and the Welsh Government's acceptance of the group's first set of recommendations. These looked at the very short-term actions that could be taken to alleviate levels of rough-sleeping over the winter. We look forward to the final set of recommendations from the group, and the Government's response.
Welsh: Diolch, Ddirprwy Lywydd. Rwy'n falch o agor y ddadl heddiw ar adroddiad y Pwyllgor Cydraddoldeb, Llywodraeth Leol a Chymunedau ar lefel y gefnogaeth i rai sy'n cysgu allan sydd â phroblemau iechyd meddwl a chamddefnyddio sylweddau, neu anhwylderau sy'n cyd-ddigwydd fel y cyfeirir atynt yn fynych. Fel pwyllgor, buom yn edrych ar gysgu allan ers gaeaf 2017. Ers inni ddechrau ar y gwaith hwn, rwy'n credu ei bod yn deg dweud ein bod wedi gweld newid gwirioneddol yn yr ymdeimlad o gyflymder a brys gan Lywodraeth Cymru i fynd i'r afael â'r materion hollbwysig hyn. Mae hyn yn fwyaf amlwg yn y gwaith o sefydlu'r grŵp gweithredu ar ddigartrefedd, a'r ffaith bod Llywodraeth Cymru wedi derbyn y set gyntaf o argymhellion gan y grŵp. Edrychodd y rhain ar y camau tymor byr iawn y gellid eu cymryd i leddfu lefelau o gysgu allan dros y gaeaf. Edrychwn ymlaen at y set olaf o argymhellion gan y grŵp, ac ymateb y Llywodraeth.
English: Diolch yn fawr, Dirprwy Lywydd. May I start by thanking everybody who took part? There is obviously a strong degree of consensus across the Chamber, I think, in terms of the importance of these issues and the need to try and make sufficient progress so that, in years to come, as a number of Members said, we're not having more or less the same debate in the same circumstances. We need to move on and to make substantial progress.
Welsh: Diolch yn fawr, Ddirprwy Lywydd. A gaf fi ddechrau drwy ddiolch i bawb a gymerodd ran? Mae'n amlwg fod cryn gonsensws ar draws y Siambr, rwy'n credu, o ran pwysigrwydd y materion hyn a'r angen i geisio gwneud digon o gynnydd fel na chawn yr un ddadl fwy neu lai yn yr un amgylchiadau yn y blynyddoedd a ddaw, fel y dywedodd nifer o'r Aelodau. Mae angen inni symud ymlaen a gwneud cynnydd sylweddol.
English: Thank you. The proposal is to note the committee's report. Does any Member object? No. Therefore, the motion is agreed in accordance with Standing Order 12.36.
Welsh: Diolch. Y cwestiwn yw a ddylid nodi adroddiad y pwyllgor. A oes unrhyw Aelod yn gwrthwynebu? Na. Felly, derbyniwyd y cynnig yn unol â Rheol Sefydlog 12.36.
English: We now move to voting time. Unless three Members wish for the bell to be rung, I intend to call the first vote. No. Right. Okay. The first vote this afternoon, then. We vote on the Welsh Conservatives debate on NHS emergency departments. I call for a vote on the motion, tabled in the name of Darren Millar. If the proposal is not agreed, we will vote on the amendments tabled to the motion. Open the vote. Close the vote. For the motion 17, no abstentions, 34 against. Therefore, the motion is not agreed, and we vote on the amendments.
Welsh: Symudwn yn awr at y cyfnod pleidleisio. Oni bai bod tri Aelod yn dymuno i'r gloch gael ei chanu, rwy'n bwriadu galw'r bleidlais gyntaf. Na. Iawn. O'r gorau. Y bleidlais gyntaf y prynhawn yma, felly. Rydym yn pleidleisio ar ddadl y Ceidwadwyr Cymreig ar adrannau brys y GIG. Galwaf am bleidlais ar y cynnig a gyflwynwyd yn enw Darren Millar. Os gwrthodir y cynnig, byddwn yn pleidleisio ar y gwelliannau a gyflwynwyd i'r cynnig. Agor y bleidlais. Cau'r bleidlais. O blaid y cynnig 17, neb yn ymatal, 34 yn erbyn. Felly, gwrthodwyd y cynnig, a phleidleisiwn ar y gwelliannau.
English: I call for a vote on amendment 1, tabled in the name of Rebecca Evans. Open the vote. Close the vote. For the amendment 28, no abstentions, 23 against. Therefore, amendment 1 is agreed.
Welsh: Galwaf am bleidlais ar welliant 1 a gyflwynwyd yn enw Rebecca Evans. Agor y bleidlais. Cau'r bleidlais. O blaid gwelliant 28, neb yn ymatal, 23 yn erbyn. Felly, derbyniwyd gwelliant 1.
English: I call for a vote on amendment 2, tabled in the name of Siân Gwenllian. Open the vote. Close the vote. For the amendment 23, no abstentions, 28 against. Therefore, amendment 2 is not agreed.
Welsh: Galwaf am bleidlais ar welliant 2 a gyflwynwyd yn enw Siân Gwenllian. Agor y bleidlais. Cau'r bleidlais. O blaid y gwelliant 23, neb yn ymatal, 28 yn erbyn. Felly, gwrthodwyd gwelliant 2.
English: I call for a vote on amendment 3, tabled in the name of Neil McEvoy. Open the vote. Close the vote. For the amendment 23, 14 abstentions, 14 against. Therefore, the amendment is agreed.
Welsh: Galwaf am bleidlais ar welliant 3 a gyflwynwyd yn enw Neil McEvoy. Agor y bleidlais. Cau'r bleidlais. O blaid y gwelliant 23, 14 yn ymatal, 14 yn erbyn. Felly, derbyniwyd y gwelliant.
English: I call for a vote on amendment 4, tabled in the name of Mick Antoniw. Open the vote. Close the vote. For the amendment 33, 18 abstentions. Therefore, amendment 4 is agreed.
Welsh: Galwaf am bleidlais ar welliant 4 a gyflwynwyd yn enw Mick Antoniw. Agor y bleidlais. Cau'r bleidlais. O blaid y gwelliant 33, roedd 18 yn ymatal. Felly, derbyniwyd gwelliant 4.
English: Open the vote. Close the vote. For the amended motion 32, 18 abstentions, one against. Therefore, the amended motion is agreed.
Welsh: Agor y bleidlais. Cau'r bleidlais. O blaid y cynnig fel y'i diwygiwyd 32, roedd 18 yn ymatal, un yn erbyn. Felly, derbyniwyd y cynnig fel y'i diwygiwyd.
English: We now move to the vote on a Member debate under Standing Order 11.21, online and offline public services, and I call for a vote on the motion, tabled in the name of Rhun ap Iorwerth. Open the vote. Close the vote. For the motion 36, 15 abstentions. Therefore, the motion is agreed.
Welsh: Symudwn yn awr at y bleidlais ar ddadl Aelodau o dan Reol Sefydlog 11.21, gwasanaethau cyhoeddus ar-lein ac all-lein, a galwaf am bleidlais ar y cynnig a gyflwynwyd yn enw Rhun ap Iorwerth. Agor y bleidlais. Cau'r bleidlais. O blaid y cynnig 36, roedd 15 yn ymatal. Felly, derbyniwyd y cynnig.
English: We now move to the short debate, so if Members are going to leave the Chamber, can they do so quickly and quietly please? If you're leaving the Chamber, can you do so? Quickly. Quietly.
Welsh: Symudwn yn awr at y ddadl fer, felly os oes Aelodau'n mynd i adael y Siambr, a allant wneud hynny'n gyflym ac yn dawel os gwelwch yn dda? Os ydych chi'n gadael y Siambr, a allwch chi wneud hynny? Yn gyflym. Yn dawel.
English: So, we'll now move to the short debate, and I call on Alun Davies, who is more than ready to speak on the topic he has chosen. [ Laughter.] Mr Davies.
Welsh: Felly, symudwn yn awr at y ddadl fer, a galwaf ar Alun Davies, sy'n fwy na pharod i siarad am y pwnc a ddewiswyd ganddo. [ Chwerthin.] Mr Davies.
English: I congratulate the Member on obtaining the debate and thank him for giving me a minute of his time, and also wish him a happy birthday. The emphasis, to my mind, has evolved and we heard that it was an automotive park, and the Tech Valleys initiative and then I think, latterly, there's been a greater emphasis on cyber security. And I agree with Alun Davies that this Government needs to be fleet of foot and these things do need to develop, but I would like to hear from the Minister how he now describes the emphasis. I would also like to understand what the link should be between this and the compound semiconductor focus, perhaps with a greater priority on Newport as a centre of that, but what are the links and how will these initiatives support each other? We've all been disappointed by the delays and the extra costs of the A465, but I wonder could the Minister, when he knows when this is going to be complete, given the delays, given the huge opportunity this road provides for the regions - and I support what the Member says in terms of linking together on a regional Heads of the Valleys initiative, rather than focusing just on a particular valley - ? Could we use that A465, when it's going to be open, to market and to promote the region and as a real opportunity to encourage inward investment?
Welsh: Rwy'n llongyfarch yr Aelod am gael y ddadl ac yn diolch iddo am roi munud o'i amser i mi, a dymunaf ben-blwydd hapus iddo hefyd. Mae'r pwyslais, hyd y gwelaf, wedi esblygu a chlywsom ei fod yn barc modurol, ac yn fenter y Cymoedd Technoleg ac yn ddiweddar, rwy'n credu bod mwy o bwyslais ar seiberddiogelwch. A chytunaf ag Alun Davies fod angen i'r Llywodraeth hon fod yn chwim a bod angen i'r pethau hyn ddatblygu, ond hoffwn glywed gan y Gweinidog sut y mae bellach yn disgrifio'r pwyslais. Hoffwn ddeall hefyd beth y dylai'r cysylltiad fod rhwng hyn a'r ffocws ar led-ddargludyddion cyfansawdd, gan roi mwy o flaenoriaeth efallai i Gasnewydd fel canolfan ar gyfer hynny, ond beth yw'r cysylltiadau a sut y bydd y mentrau hyn yn cynnal ei gilydd? Rydym i gyd wedi cael ein siomi gan yr oedi a chostau ychwanegol yr A465, ond tybed a allai'r Gweinidog, pan fydd yn gwybod pryd y caiff y gwaith ei gwblhau, o ystyried yr oedi, o ystyried y cyfle enfawr y mae'r ffordd hon yn ei ddarparu i'r rhanbarthau - ac rwy'n cefnogi'r hyn y mae'r Aelod yn ei ddweud o ran cydgysylltu menter ranbarthol Blaenau'r Cymoedd, yn hytrach na chanolbwyntio ar gwm penodol yn unig - ? A allem ddefnyddio'r A465, pan fydd wedi'i hagor, i farchnata ac i hyrwyddo'r rhanbarth ac fel cyfle gwirioneddol i annog mewnfuddsoddi?
English: Thank you very much. That just leaves me to say, ' Pen-blwydd hapus, Lee, Alun a Jenny.' And that brings today's proceedings to a close. Thank you.
Welsh: Diolch yn fawr iawn. Un peth sydd ar ôl gennyf i'w ddweud, sef 'Pen-blwydd hapus, Lee, Alun a Jenny.' A daw hynny â thrafodion heddiw i ben. Diolch.
English: Good morning. Can you hear me?
Welsh: Bore da. Ydych chi'n gallu fy nghlywed i?
English: Because you are moving to a more sophisticated approach in terms of identifying problems sooner, and so can offer the support earlier, is it time to think about moving away from the system of categorisation entirely? That is, has the categorisation system reached the end of its usefulness, and is the multi-agency approach, this more sophisticated approach, a better way, ultimately, of being able to assist schools in moving forward?
Welsh: Ie. Oherwydd eich bod chi'n symud i agwedd fwy soffistigedig, rŵan, o adnabod problemau yn gynt, ac felly yn gallu cynnig y gefnogaeth yn gynt, ydy hi'n bryd meddwl am symud i ffwrdd o'r system gategoreiddio yn llwyr? Hynny yw, ydy'r system gategoreiddio wedi cyrraedd diwedd ei hoes, ac ydy'r agwedd aml-asiantaethol, mwy soffistigedig yma yn ffordd well, yn y pen draw, o fedru cynorthwyo ysgolion i symud ymlaen?
English: What I was going to raise has been answered already, that is that, from what I can see, the work that Professor Dylan Jones is doing has evolved somewhat. I felt that, originally, the idea was to look at the middle tier in terms of any kind of duplication that was happening, and where it was possible to tighten up the people going into schools from different directions. But it appears that it has evolved to be something that's much more than that, and that it is placing a focus on the curriculum and other aspects of the educational system. Is there a risk for them to lose focus in that sense?
Welsh: Mae beth roeddwn i'n mynd i'w godi wedi cael ei ateb i raddau, hynny yw, o beth dwi'n ei weld, mae'r gwaith mae'r Athro Dylan Jones yn ei wneud wedi esblygu ychydig bach. Roeddwn i'n teimlo'n wreiddiol mai'r syniad oedd i edrych ar y rhan ganol o ran unrhyw fath o ddyblygu a oedd yn digwydd ac unrhyw fath o - lle roedd modd tynhau'r holl bobl a oedd yn mynd i mewn i'r ysgol, mewn ffordd, o wahanol gyfeiriadau. Ond mae'n ymddangos ei fod o wedi esblygu i fod yn rhywbeth sy'n llawer iawn yn fwy na hynna, a'i fod o'n rhoi ffocws hefyd ar y cwricwlwm ac ar agweddau eraill ar y system addysg? Ydy o'n - ? A oes yna beryg iddo fo golli ffocws yn hynny o beth?